als_Latn dik_Latn sna_Latn
VENDIM
Nr. 39, datë 13.7.2016
PËR SHPALLJEN E THIRRJES SË TRETË PËR FINANCIMIN E PROJEKTEVE, NGA GRANTI 1, “INFRASTRUKTURA VENDORE DHE RAJONALE”, PROGRAMI I ZHVILLIMIT TË INFRASTRUKTURËS VENDORE DHE RAJONALE, SHTYLLA I, PËR VITIN 2016
Në mbështetje të nenit 100 të Kushtetutës dhe të nenit 15 e të aneksit 3, të ligjit nr. 147/2015, “Për buxhetin e vitit 2016”, Komiteti për Zhvillimin e Rajoneve
VENDOSI:
1. Shpalljen e thirrjes së tretë për financimin e projekteve nga Fondi për Zhvillimin e Rajoneve për vitin 2016, sipas shtyllave, programeve dhe granteve të financimit, si më poshtë vijon:
1.1 Granti 1: “Infrastruktura vendore dhe rajonale”, programi i zhvillimit të infrastrukturës vendore dhe rajonale, shtylla I, pjesë e Fondit për Zhvillimin e Rajoneve
1.2 Drejtimet e thirrjes së tretë për financim janë për:
a) projekte që shërbejnë si katalizator i rivitalizimit të qytetit, përmes jetëzimit të hapësirave publike, shesheve dhe përmirësimit të
aksesit e të lëvizshmërisë dhe të infrastrukturës rrugore, vendore.
2. Aplikimi për financimin e projekteve të përmendura në shkronjën “a”, të pikës 1.2, të këtij vendimi, bëhet nga njësitë e qeverisjes vendore, sipas shtojcave I dhe II, bashkëlidhur këtij vendimi.
3. Procedura e vlerësimit të projekteve të aplikuara, kryhet pranë sekretariatit teknik, në Ministrinë e Zhvillimit Urban, sipas kritereve të dhëna në shtojcën III, bashkëlidhur këtij vendimi.
4. Ngarkohet ministri i Zhvillimit Urban, për zbatimin e këtij vendimi.
Ky vendim hyn në fuqi pas botimit në “Fletoren zyrtare”.
ZËVENDËSKRYETARI
Niko Peleshi
als_Latn lit_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn grn_Latn